દિવાળીના તહેવારો નિમિતે નવા બસસસ્ટેન્ડ અને રેલ્વે પ્લેટફોર્મ પર મુસાફરોની મેદની જોવા મળતા ગઠિયા અને તસ્કરોની ટોળકી પણ સક્રિય બની હોવાની ફરિયાદો ઉઠી છે. રેલ્વે પ્લેટફોર્મ અને બસ સ્ટેન્ડમાં શંકાસ્પદ હાલતમાં આંટાફેરા કરતા શખ્સો પણ જોવા મળ્યા હતા. તો બીજી બાજુ તાજેતરમાં બસ સ્ટેન્ડમાંથી 5 બાઇકો ચોરી થયાની પોલીસ ફરિયાદ એ ડિવિઝન પોલીસ મંથકમાં નોંધાઇ છે. તહેવારો સમયે સિક્યુરિટી ગાર્ડે પોલીસે સચેત થવું જરૂરી છે. ભીડ વાળા વિસ્તારમાં પેટ્રોલીંગ વધારી પાકિટમારો- ચોરોને પકડી પાડવા માટે લોકમાંગ ઉઠી છે. તો પોલીસે પણ સીસીટીવી કેમેરા મારફતે પણ સઘન ચેકિંગ કરવું જોઈએ તેવી ફરિયાદો ઉઠવા પામી છે.